ନୂଆଦିଲ୍ଲୀ/ କୋରାପୁଟଃ ଓଡ଼ିଶାର ଅଦାଲତ ଅବମାନନା ଆବେଦନରେ ଶୁଣାଣି। ଆନ୍ଦ୍ର ଆଫିଡେଭିଟ୍ ଉପରେ କାଉଣ୍ଟର ଆଫିଡେଭିଟ୍ ଦାଖଲ କରିବାକୁ ଓଡିଶାକୁ 4 ସପ୍ତାହ ସମୟ । 4 ସପ୍ତାହ ମଧ୍ୟରେ ଓଡିଶା ଦାଖଲ କରିବ ନିଜର ଆଫିଡେଭିଟ୍ । ଜଷ୍ଟିସ ଏମ ଖାନୱିଲକର ଏବଂ ଦୀନେଶ ମହେଶ୍ୱରୀଙ୍କ ଦୁଇ ଜଣିଆ ଖଣ୍ଡପୀଠରେ ଏହି ଶୁଣାଣି ହୋଇଛି ।
ପୂର୍ବରୁ ଆନ୍ଧ୍ରପ୍ରଦେଶ ସରକାରଙ୍କ ପକ୍ଷରୁ ବିଜୟନଗରମ୍ ଜିଲ୍ଲାପାଳ ସୁପ୍ରିମକୋର୍ଟରେ ଓଡ଼ିଶାର ମାମଲା ଉପରେ ୫୦ ପୃଷ୍ଠାର ସତ୍ୟପାଠ ଦାଖଲ କରିଥିଲେ । ଯେଉଁଥିରେ ଅଦାଲତ ଅବମାନନା ହୋଇ ନଥିବା ଉଲ୍ଲେଖ କରିଛି ଆନ୍ଧ୍ର ।
ସତ୍ୟପାଠରେ ଦର୍ଶାଇଛି, କୋଟିଆରେ ୧୯୫୨ ମସିହାରୁ ନିର୍ବାଚନ ହୋଇ ଆସୁଛି । ୨୦୦୬ ଓ ୨୦୧୩ରେ ବି ସେଠାରେ ଆନ୍ଧ୍ର ପଞ୍ଚାୟତ ନିର୍ବାଚନ କରିଥିଲା । ପୂର୍ବ ରାୟରେ ସର୍ବୋଚ୍ଚ ଅଦାଲତ କୌଣସି ନିର୍ଦ୍ଦେଶ ଦେଇ ନଥିବା ବେଳେ କିଭଳି ଅଦାଲତଙ୍କ ଅବମାନନା ହେଲା ବୋଲି ପ୍ରଶ୍ନ କରିଥିଲା ଆନ୍ଧ୍ରପ୍ରଦେଶ ।
